हाल के दिनों में दूरसंचार कंपनियों की तरफ से प्रति सेकंड कॉल दर शुरू करना उपभोक्ताओं के लिए एक अच्छी खबर है। हालांकि, ये ऑफर आपके मोबाइल बिल में कमी करने का दावा करते हैं, लेकिन इस सेवा का लाभ उठाने से पहले कुछ बातों पर ध्यान देना जरूरी है। क्या प्रति सेकंड योजना सभी के लिए है? नहीं, ऐसा नहीं है। ज्यादातर दूरसंचार कंपनियों ने अपने प्रीपेड उपभोक्ताओं के लिए इस ऑफर की शुरुआत की है। जैसा कि अर्न्स्ट ऐंड यंग के टेलीकॉम प्रमुख प्रशांत सिंघल कहते हैं 'प्रति सेकंड कॉल दर के फायदें हैं, लेकिन सवाल पैदा होता है कि आखिर कितना फायदा है? बाजार में पहले से ही ऐसी योजनाएं हैं, जैसे 50 पैसे प्रति मिनट की कॉल दर जो प्रति सेकंड एक पैसे से भी कम बैठता है। ऐसे ग्राहक जो लंबी देर तक बात करते हैं उनके लिए यह काफी कारगर है।' चूंकि, ऐसी योजनाओं के तहत दूरसंचार कंपनियों को प्रति उपभोक्ता क म राजस्व की प्राप्ति होगी, इसलिए इसकी शुरुआत कुछ खास सर्किलों में आधे-अधूरे मन से की जा रही है। हरेक सर्किल में दूरसंचार कंपनियों की संख्या 10 तक पहुंचने के साथ ही प्रति सेकंड कॉल दर का सबसे अधिक फायदा टाटा डोओसीओएमओ जैसी कंपनियों को  मिल रहा है, जो कीमतों में अंतर से ग्राहकों को अपनी ओर आकर्षित कर  रही हैं। तो क्या पोस्टपेड उपभोक्ताओं के लिए प्रति सेकंड कॉल दर फायदेमंद है? इसका उत्तर आपके इस्तेमाल के पैटर्न पर निर्भर करता है। एक ओर जहां इससे आपके मासिक बिल में 15 फीसदी तक की क मी आ सकती है, वहीं इससे आप अन्य कॉल दर योजनाओं के लाभ से भी वंचित रह सकते हैं। प्रति सेकंड योजना में छिपे खर्च गोवा के सिविल इंजीनियर ऐंजल डीसूजा इसे बखूबी समझते हैं। डिसूजा एयरसेल के हंगामा ऑफर का सबसे पहले इस्तेमाल करनेवाले उपभोक्ताओं में शामिल थे, जिसके तहत लोकल और एसटीडी दोनो कॉल के लिए दर एक पैसा प्रति सेकंड थी। डिसूजा कहते हैं 'मेरे ग्राहक पूरे महाराष्ट्र में फैले हुए हैं, लिहाजा एक पैसा प्रति सेकंड कॉल दर मेरे लिए फायदेमंद है।' डिसूजा जैसे लोगों के लिए इस कॉल दर का उद्देश्य अपने मासिक बिल में कुछ रुपयों की बचत करना ही नहीं है, बल्कि जो उन्हें मिलता है, उसी हिसाब से भुगतान भी करना था। लेकिन डिसूजा प्रति सेकंड कॉल दर में छिपी बातों को समझने में चूक गए। वे कहते हैं 'मैंने बाद में यह जाना कि एक पैसा प्रति सेकंड कॉल एसटीडी कॉल के लिए सिर्फ पहले 10,000 सेकंड्स के लिए था। इसके समाप्त हो जाने के बाद प्रति सेकंड दो पैसे का भुगतान करना पड़ा।' आइडिया और रिलायंस भी इस दौड़ में शामिल हैं और उन्होंने भी एक पैसा प्रति सेकंड योजना की तर्ज पर विशेष योजनाएं ऑफर की हैं। अगर आप ज्यादा से ज्यादा सफर करते हैं तो रोमिंग खर्च के बारे में सतर्क रहें, क्योंकि अधिकांश एक पैसा प्रति कॉल योजना यहां लागू नहीं होती हैं। इसमें एक अपवाद रिलायंस है जिसने रोमिंग के लिए भी इस दर को बरकरार रखा है। सुविधा तो दोष भी मुंबई स्थित अनीश पालेकर ने तीन पहले ही टाटा डोकोमो कनेक्शन लिया था और वे अपने मासिक बिल को 1,800 रुपये से 1,200 रुपये तक लाने में कामयाब रहे हैं। लेकिन पालेकर की समस्या कुछ और ही है। बकौल पालेकर बिल कम होने का मतलब खराब सुविधाएं पाना कतई नहीं हैं। वे कहते हैं 'शहरी क्षेत्रों में भी सिग्नल मिलना काफी मुश्किल हो जाता है।' विश्लेषकों का मानना है कि एक पैसा प्रति सेकंड योजना की तरफ ज्यादा से ज्यादा लोगों के आकर्षित होने से नेटवर्क पर काफी दबाव बढा है। कुछ कंपनियां कम कॉल दरें की भरपाई ऊंची एसएमएस दरों से कर रहे हैं। मिसाल के तौर पर एयरटेल स्थानीय एसएमएस के लिए 1 रुपये जबकि राष्ट्रीय स्तर के एसएमएस के लिए 1.50 रुपये लेती है।
प्रति सेकंड कॉल दर आकर्षक जरूर है, लेकिन इस सेवा को लेने से पहले कुछ बातों का ध्यान अवश्य रखें
As Prashant Singhal, head of telecom at Ernst & Young, puts it, most telecom companies have introduced this offer for their prepaid customers. No, it's not. Reliance Jio offers a lot of money to attract the first few bucks and disconnect every penny, so you can use the Rs.
The call rate per second is attractive, but there are a few things to keep in mind before picking up this service.